Tervasaaren paperitehdas

Tervasaaren paperitehdas on Valkeakoskella sijaitseva UPM-Kymmenen konserniin kuuluva paperitehdas, jossa on kaksi toiminnassa olevaa paperikonetta. Henkilöstöä on noin 350. Työntekijöitä edustaa Paperiliiton Tervasaaren osasto 45.

Tehtaan yhteydessä toimi myös Tervasaaren sellutehdas. Vanhaan sulfiittimenetelmään perustuva SAP-sellulinja suljettiin vuonna 2007. Tällöin investoitiin sulfaattisellutehtaaseen. Kuitenkin UPM ilmoitti 10.9.2008 suunnitelmasta sulkea sellutehdas vuoden 2008 loppuun mennessä. Sulkeminen vahvistettiin YT-neuvottelun jälkeen ja sellutehtaan tuotanto päättyi 2008 lopulla. Sellutehtaan sulkemisen yhteydessä tehtaan henkilöstön lukumäärä väheni 166 henkilöllä.

UPM-Kymmene Oyj myi voimapaperikone PK 7:n ruotsalaiselle Billerudille (nyk. BillerudKorsnäs) 1.6.2012 voimaan astuneella yrityskaupalla. BillerudKorsnäs ilmoitti lopettavansa tuotannon linjalla 2016. Yhtiö siirsi PK 7:n vuonna 2017 Tervasaaresta BillerudKorsnäs-konsernin Skärblackan tehtaalle Ruotsiin, jossa sillä on oma sellutehdas. Siirtosuunnitelman johdosta tehtaalla aloitettiin YT-neuvottelun 25. elokuuta 2015.

Tehtaan paperikoneet

Tervasaaren paperintuotanto alkoi vuonna 1902, kun Myllysaaren tulipalossa vaurioitunut kone siirrettiin sellutehtaan yhteyteen käärepaperikoneeksi. Varsinainen paperitehdas Tervasaaressa käynnistyi vuonna 1907, jolloin aloitettiin voimapaperin valmistus myyntiin uudella koneella.
Näitä koneita vanhemmat paperikoneet sijaitsivat  Myllysaaren paperitehtaalla, joka tuhoutui tulipalossa vuonna 1938. Käytössä olevien kahden koneen (PK5 ja PK8) yhteenlaskettu tuotantokapasiteetti on noin 285 000 tonnia vuodessa. Tervasaaressa valmistettiin voimapaperia 100 vuotta 1907–2007, jolloin viimeinen voimapaperikone PK6 suljettiin. Kone purettiin vuonna 2008.

Vuosituotannot
 1939, 36 000 t/a
 1949, 45 000 t/a
 1959, 80 000 t/a
 1999, 400 000 t/a
 2006, 460 000 t/a
 2009, 350 000 t/a
 2015, 290 000 t/a

Tuotteet

Tarrapaperit (Base):
UPM Brilliant
UPM Brilliant Forte
UPM Brilliant Pro
UPM Brilliant Duo
UPM Honey
UPM Golden
UPM SCK
UPM Topaz Duo
UPM Crema Duo

Entiset tuotteet

Tarrapaperit (Base):
UPM Blue
UPM Pacific
UPM Polar

Kirjekuori- ja MG-paperit:
UPM Natura
UPM Formula
UPM Strong
UPM Cream
UPM Golden
UPM Shine (MG)
UPM Swanshine (MG)

Säkkipaperi:
Tervasaari WEX-LD

Merkittäviä vuosilukuja
 1872 E. J. Granberg & Co. teollinen toiminta alkoi
 1873–1934 Walkiakoski Aktiebolag
 1934–1996 Yhtyneet Paperitehtaat Oy
 1996 UPM-Kymmene Oyj

Tehtaan rautatiekalusto

Tehdasalueella on rautatie, jossa aiemmin käytettiin tehtaan omia vetureita. Nykyään vaihtotyöt ja liikennöinnin hoitaa VR Osakeyhtiö.

Veturi
 T9.3./91.978/5/YPT 1 (Hohenzollern/Tubize, 1908/1944), hankittu vuonna 1949 

Veturi on sijoitettuna Haapamäelle (Haapamäen museoveturiyhdistys Ry, veturin omistaa Museorautatieyhdistys Ry) Veturista on vuodesta 2007 alkaen pyritty tekemään kauppoja ulkomaalaisten yhteisöjen kanssa, koska monikin yhteisö on kiinnostunut saamaan sen ajokuntoiseksi.

Katso myös
 Valkeakosken tehdasrata
 Walkiakoski
 Suomen paperiteollisuus
 Työväenluokka, vuoden 2004 elokuva.

Lähteet

 http://www.valkeakoskensanomat.fi/Uutiset/1194995264224/artikkeli/billerudkorsnas+aloittaa+yt-neuvottelut+tervasaaressa+paperikone+lahdossa+ruotsiin.html  
 http://tuomovirtanen.kuvat.fi/kuvat/Mustavalkoisia/Tervasaari+paperitehdas/  
 Wärtsilä-Koncernen Ab. (1959) At the service of the paper industry - From headbox to reel. Frenckellin kirjapaino. Helsinki. 30 s. 

 Papermakers` Wiki Yhtyneet Paperitehtaat, Valkeakoski
 UPM-Kymmene Oyj, Tervasaaren paperitehdas
 Pirkanmaan teollisuushistoriaa, Valkeakoski
 Ilmakuva Tervasaaren paperitehtaasta
 Autio, Matti & Nordberg, Toivo. (1972) Vuosisata paperiteollisuutta I Valkeakosken, Simpeleen, Myllykosken ja Jämsänkosken paperiteollisuuden vaiheet Yhtyneet Paperitehtaat Osakeyhtiön perustamiseen saakka. Valkeakoski. Yhtyneet Paperitehtaat Oy.
 Tuuri, Antti. (1999) UPM-Kymmene, Metsän jättiläisen synty. Otava. Helsinki. 493 s.

Viitteet

Valkeakosken rakennukset ja rakennelmat
Suomalaiset paperinvalmistajat
Suomen selluloosatehtaat
UPM
W. G. Palmqvistin suunnittelemat rakennukset
1. kaupunginosa